ՀՀԿ-ի մասնակցությունն ընտրություններին օբյեկտիվորեն «տաք» է պահելու հակահեղափոխության թեման, ինչը նպաստելու է, որ հասարակության մեծամասնությունը չհետաքրքրվի որևէ քաղաքական ծրագրով ու կոնսոլիդացվի վարչապետի ու նրա թիմի շուրջը։ Ի դեպ, նման կոնֆիգուրացիան բնականորեն ձեռնտու է միայն Նիկոլ Փաշինյանի դաշինքին ու հենց ՀՀԿ-ին, որովհետև ընտրությունների գործընթացի փաստացի առանցքներ է դարձնում հենց այս երկու ուժերին։ Նման պատկերը թույլ կտա, որպեսզի Փաշինյանի թիմը կրկնի գրեթե այն պատկերը, ինչն առկա էր Երևանի ընտրությունների ժամանակ, իսկ ՀՀԿ-ն կարող է իր շուրջը կոնսոլիդացնել հեղափոխությունից դժգոհ սեգմենտներին ու, ի վերջո, հայտնվել նոր խորհրդարանում՝ չորրորդ քաղաքական ուժի կարգավիճակում, եթե, իհարկե, խորհրդարանն այսօր ընդունի ԸՕ փոփոխությունները։